רותם גפינוביץ

רותם גפינוביץ (נולדה ב-9 ביוני 1992) היא רוכבת אופניים ישראלית באופני כביש ובאופני הרים. היא אלופת ישראל במרוץ הכביש לשנת 2015 ו-2024 אלופת ישראל באופני הרים לשנת 2015 ואלופת ישראל במרוץ נגד השעון לשנים 2018, 2019, 2021, 2023 ו-2024. היא השתתפה באליפות העולם באופני כביש ב-2012. היא ייצגה את ישראל במרוץ הכביש באולימפיאדת פריז, באוגוסט 2024. בשנים 2019 ו-2020 רכבה בקבוצה המקצוענית הגרמנית קניון-סראם (צר'). מיוני 2021 ועד סוף 2021 רכבה גפינוביץ בקבוצת "Bingoal Casino - Chevalmeire Cycling Team". בעונת 2022 היא רכבה בקבוצת Team Roland Cogeas Edelweiss (אנ') בעונת 2023 היא רוכבת בקבוצה ההולנדית מדרג הקונטיננטל, Hess Cycling Team. בישראל רוכבת תחת קבוצת IGP. גדלה במודיעין. החלה לרכוב באופן תחרותי בגיל 10, תחילה, במסגרת קבוצת מצמן-דיסקונט בקטגוריית גיל 15-16. ולאחר מכן בקבוצת "500 ואט" בהדרכתו של אילן אולמן. בכל אחת מהשנים 2010, 2011 ו-2012 בילתה חלק מהעונה בבלגיה ורכבה שם במרוצים במדי קבוצות נוער מקומיות. ב-2010 אף ניצחה במרוץ בראבנצה פיל (אנ') בקטגוריית הנערות. ב-2012, בעת שרכבה עדיין בקבוצת 500 ואט, ייצגה את ישראל במרוץ הכביש באליפות העולם שהתקיימה בהולנד. ב-2013 הצטרפה לקבוצת הנשים הבלגית טופספורט פלאנדרן (אנ'). במקביל, עברה ב-2013 להתאמן ולרכוב במרוצים בישראל בקבוצת IGP, בהדרכת צחי בויגן. באביב 2016 רכבה במסגרת הקבוצה ההולנדית Jos Feron Lady Force. במקביל ולאחר מכן, רכבה גם במסגרת נבחרת ישראל לנשים והייתה אחת המועמדות לייצג את ישראל באולימפיאדת ריו דה ז'ניירו (2016) (בסופו של דבר, ייצגה שני בלוך את ישראל באולימפיאדה). בסוף עונת 2016 פורסם כי גפינוביץ הוחתמה בקבוצה ההולנדית WM3 Pro Cycling שנוסדה לאחר פירוק קבוצת הצמרת ההולנדית Rabobank-Liv Woman Cycling Team שנחשבה לאחת הקבוצות הבכירות בעולם מרוצי אופני הכביש לנשים. בשורות WM3 Pro Cycling רכבה גם מריאנה ווס, הנחשבת כאחת מהרוכבות הגדולות בהיסטוריה של הענף. גפינוביץ רכבה בשורות הקבוצה ההולנדית בעונות 2017 ו-2018 והוחתמה בסוף 2018, יחד עם אלופת ישראל, עומר שפירא, בקבוצה הגרמנית קניון-סראם (צר'). גפינוביץ נבחרה על ידי איגוד האופניים הישראלי לייצג את ישראל במשחקים האולימפיים בפריז 2024. היא השתתפה במרוץ הכביש האולימפי שאורכו 157.6 קילומטר. היא הצליחה להיכנס לקבוצת בריחה, אלא שזו הורכבה מרוכבות חלשות יחסית והושגה על ידי הדבוקה כשנותרו כ-60 ק"מ עד קו הסיום בגני טרוקדרו שבפריז. בסיום דורגה גפינוביץ במקום ה-77, בפיגור של 14:19 דקות אחרי המנצחת מארצות הברית, קריסטן פוקנר (אנ'). 2011 - מקום שלישי באליפות ישראל - מרוץ נגד השעון 2012 - מקום שני באליפות ישראל - מרוץ כביש 2012 - מקום שני באליפות ישראל - מרוץ נגד השעון 2013 - מדליית כסף במכביה התשע-עשרה - מרוץ כביש 2015 - מקום ראשון באליפות ישראל - מרוץ כביש 2015 - מקום שני באליפות ישראל - מרוץ נגד השעון 2016 - מקום שני באליפות ישראל - מרוץ כביש 2018 - אלופת ישראל במרוץ נגד השעון 2018 - מקום שני באליפות ישראל - מרוץ כביש 2019 - מקום שלישי במרוץ מעלה העקרבים - מרוץ נגד השעון (קטגוריה 1.2 UCI) 2019 - מקום ראשון במרוץ הערבה - (קטגוריה 1.2 UCI) 2019 - אלופת ישראל במרוץ נגד השעון 2021 - אלופת ישראל במרוץ נגד השעון 2023 - אלופת ישראל במרוץ נגד השעון 2015 - מקום ראשון באליפות ישראל באופני הרים 2017 - מקום ראשון באליפות ישראל מדיה וקבצים בנושא רותם גפינוביץ בוויקישיתוף רותם גפינוביץ, ברשת החברתית פייסבוק רותם גפינוביץ, ברשת החברתית אקס (טוויטר) רותם גפינוביץ, ברשת החברתית אינסטגרם רותם גפינוביץ, באתר Cycling Archives רותם גפינוביץ, באתר הוועד האולימפי בישראל רותם גפינוביץ, באתר procyclingstats.com (באנגלית) דגנית מקא-קראוז, ספורטאית השבוע של שוונג - רותם גפינוביץ', באתר "שוונג", 17 בנובמבר 2015 דני אסקרוב, אליפות העולם 2012 – דני אסקרוב מראיין את רותם גפינוביץ, באתר "בייקפאנל", 20 בספטמבר 2012 גיא חלמיש, וידאו – הסיפור של רותם ושלומי – אליפות ישראל באופני הרים 2015 בחסות Bergamont, באתר "בייקפאנל", 18 ביולי 2015 The Squad, באתר Team Roland Cogeas Edelweiss אייבי גילת, רותם גפינוביץ' מנצחת בבלגיה, באתר "שוונג", 15 באפריל 2010 אופניים: ענבר רונן עלתה למקום ה-29 בעולם, באתר וואלה, 25 במרץ 2007 מור שלזינגר,אופניים זה לא ספורט לגברים בלבד, באתר "שוונג", 2 בינואר 2011 רותם גפינוביץ, באתר procyclingstats.com (באנגלית) דני אסקרוב, הדרמה והסיפור מאחורי אליפות ישראל באופני כביש 2013, באתר "בייקפאנל", 29 ביוני 2013 עומר שפירא ורותם גפינוביץ חתמו בקבוצת קניון-סראם, באתר "בייקפאנל", 19 בדצמבר 2018 המכביה, היום ה-7: פיינגולד והחותרות הפסידו לארה"ב, באתר וואלה, 25 ביולי 2013 ניצחון לרותם גפינוביץ בטור ערבה, באתר "שוונג", 3 במרץ 2019 רוכבות במחתרת - דו-קרב בערבה, תיאור המרוץ בפודקאסט של דני אסקרוב, 5 במרץ 2019 גיא ניב ורותם גפינוביץ' הם אלופי ישראל בנגד השעון, באתר "שוונג", 16 ביוני 2019 דני אסקרוב, וידאו - הסיפור של רותם ושלומי - אליפות ישראל באופני הרים 2015 בחסות Bergamont - BIKEPANEL